title: Sklep Sveta (EU) 2015/1571 z dne 18. septembra 2015 o imenovanju dveh španskih članov Odbora regij

text:
               22.9.2015

               SL

               Uradni list Evropske unije

               L 245/8

         SKLEP SVETA (EU) 2015/1571
   z dne 18. septembra 2015
   o imenovanju dveh španskih članov Odbora regij
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 26. januarja, 5. februarja in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi izteka mandatov Alberta GARREJA LÓPEZA in Pedra SANZA ALONSA sta se sprostili dve mesti članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za člana Odbora regij imenujeta:

               —

               D. Pedro Antonio SÁNCHEZ LÓPEZ, Presidente de la Comunidad Autónoma de la Región de Murcia,

               —

               D. José Ignacio CENICEROS GONZÁLEZ, Presidente de Gobierno de la Comunidad Autónoma de La Rioja.

         Člen 2
   Ta sklep začne veljati na dan sprejetja.

      V Bruslju, 18. septembra 2015

            Za Svet

            Predsednica

         C. DIESCHBOURG

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.

      (3)  UL L 159, 25.6.2015, str. 70.


title: Sklep Evropskega parlamenta (EU) 2015/1639 z dne 29. aprila 2015 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2013

text:
               30.9.2015

               SL

               Uradni list Evropske unije

               L 255/176

      SKLEP EVROPSKEGA PARLAMENTA (EU) 2015/1639
      z dne 29. aprila 2015
      o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropskega centra za razvoj poklicnega usposabljanja za proračunsko leto 2013,

                  —

                  ob upoštevanju poročila Računskega sodišča o zaključnem računu Evropskega centra za razvoj poklicnega usposabljanja za proračunsko leto 2013 z odgovorom centra (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice centru glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (5), zlasti člena 12a,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A8-0079/2015),

         1.

            podeli razrešnico direktorju Evropskega centra za razvoj poklicnega usposabljanja glede izvrševanja proračuna centra za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 42.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 39, 13.2.1975, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: 2010/268/: Sklep Evropske centralne banke z dne 6. maja 2010 o začasnih ukrepih glede primernosti tržnih dolžniških instrumentov, ki jih izdaja ali zanje jamči grška država (ECB/2010/3)

text:
               11.5.2010

               SL

               Uradni list Evropske unije

               L 117/102

         SKLEP EVROPSKE CENTRALNE BANKE
   z dne 6. maja 2010
   o začasnih ukrepih glede primernosti tržnih dolžniških instrumentov, ki jih izdaja ali zanje jamči grška država
   (ECB/2010/3)
   (2010/268/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) ter zlasti člena 12.1 in druge alinee člena 34.1 v povezavi s prvo alineo člena 3.1 in členom 18.2 Statuta ESCB,
   ob upoštevanju naslednjega:

               (1)

               V skladu s členom 18.1 Statuta ESCB lahko Evropska centralna banka (ECB) in nacionalne centralne banke držav članic, katerih valuta je euro, sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Merila za ugotavljanje primernosti zavarovanja za potrebe operacij denarne politike Eurosistema so določena v Prilogi I k Smernici ECB/2000/7 z dne 31. avgusta 2000 o instrumentih monetarne politike in postopkih Eurosistema (1) (v nadaljnjem besedilu: Splošna dokumentacija).

               (2)

               V skladu z oddelkom 1.6 Splošne dokumentacije lahko Svet ECB kadar koli spremeni instrumente, pogoje, merila in postopke za izvajanje operacij denarne politike Eurosistema. V skladu z oddelkom 6.3.1 Splošne dokumentacije si Eurosistem pridržuje pravico, da na podlagi informacij, ki so zanj relevantne, ugotovi, ali izdaja, izdajatelj, dolžnik ali garant izpolnjuje njegove zahteve glede visokih bonitetnih standardov.

               (3)

               Na finančnem trgu vladajo izjemne okoliščine, ki izvirajo iz fiskalnega položaja grške države, potekajo pogovori o načrtu ureditve ob podpori držav članic euroobmočja in Mednarodnega denarnega sklada, normalna tržna ocena vrednostnih papirjev, ki jih izdaja grška država, pa je motena, kar negativno vpliva na stabilnost finančnega sistema. V tem izjemnem položaju je treba hitro in začasno prilagoditi okvir denarne politike Eurosistema.

               (4)

               Svet ECB je ocenil dejstvo, da je grška vlada sprejela program gospodarske in finančne ureditve, o katerem se je dogovorila z Evropsko komisijo, ECB in Mednarodnim denarnim skladom, ter trdno zavezo grške vlade, da bo ta program v celoti izvedla. Svet ECB je z vidika upravljanja s kreditnim tveganjem v Eurosistemu ocenil tudi učinke tega programa na vrednostne papirje, ki jih izdaja grška država. Svet ECB meni, da je program ustrezen, tako da bodo z vidika upravljanja s kreditnim tveganjem tržni dožniški instrumenti, ki jih izdaja ali zanje jamči grška država, ohranili standard kakovosti, ki zadostuje za ohranitev njihove primernosti za zavarovanje pri operacijah denarne politike Eurosistema, ne glede na katero koli zunanjo bonitetno oceno. Navedene pozitivne ocene so podlaga za to izjemno in začasno prenehanje uporabe, ki se vzpostavlja, da bi prispevalo k trdnosti finančnih institucij ter posledično krepilo stabilnost celotnega finančnega sistema in varovalo stranke teh institucij. Vendar pa bi morala ECB pozorno spremljati ohranjanje trdne zaveze grške vlade, da bo v celoti izvedla program gospodarske in finančne ureditve, na čemer temeljijo ti ukrepi.

               (5)

               Svet ECB je odločil o tem izjemnem ukrepu in ga javno napovedal 3. maja 2010. Uporabljal se bo začasno, dokler ne bo Svet ECB presodil, da stabilnost finančnega sistema omogoča normalno uporabo okvira Eurosistema za operacije denarne politike –

         SPREJEL NASLEDNJI SKLEP:
   Člen 1
   Neuporaba nekaterih določb Splošne dokumentacije
   1.   Minimalne zahteve Eurosistema glede bonitetnih pragov, določene v pravilih bonitetnega okvira Eurosistema za tržno finančno premoženje v oddelku 6.3.2 Splošne dokumentacije, se ne uporabljajo, v skladu s členoma 2 in 3.
   2.   V primeru razhajanj med tem sklepom in Splošno dokumentacijo prevlada prvi.
   Člen 2
   Ohranitev primernosti tržnih dolžniških instrumentov, ki jih izdaja grška država, za zavarovanje
   Bonitetni prag Eurosistema se ne uporablja za tržne dolžniške instrumente, ki jih izdaja grška država. To premoženje predstavlja primerno zavarovanje za potrebe operacij denarne politike Eurosistema, ne glede na njegove zunanje bonitetne ocene.
   Člen 3
   Ohranitev primernosti tržnih dolžniških instrumentov, za katere jamči grška država, za zavarovanje
   Bonitetni prag Eurosistema se ne uporablja za tržne dolžniške instrumente, ki jih izdajajo subjekti, ustanovljeni v Grčiji, in za katere v celoti jamči grška država. Za jamstvo, ki ga daje grška država, še naprej veljajo zahteve iz oddelka 6.3.2 Splošne dokumentacije. To premoženje predstavlja primerno zavarovanje za potrebe operacij denarne politike Eurosistema, ne glede na njegove zunanje bonitetne ocene.
   Člen 4
   Začetek veljavnosti
   Ta sklep začne veljati 6. maja 2010.

      V Lizboni, 6. maja 2010

            Predsednik ECB

         Jean-Claude TRICHET

      (1)  UL L 310, 11.12.2000, str. 1.


title: 2005/524/ES: Sklep Sveta z dne 2. junija 2005 o sklenitvi Okvirnega sporazuma med Evropsko skupnostjo in Republiko Albanijo o splošnih načelih za sodelovanje Republike Albanije v programih Skupnosti

text:
               22.7.2005

               SL

               Uradni list Evropske unije

               L 192/78

      SKLEP SVETA

   z dne 2. junija 2005
   o sklenitvi Okvirnega sporazuma med Evropsko skupnostjo in Republiko Albanijo o splošnih načelih za sodelovanje Republike Albanije v programih Skupnosti
   (2005/524/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 13, 71, 80, 95, 127, 137, 149, 150, 151, 152, 153, 157, 166, 175, 280 in 308 v povezavi z drugim stavkom prvega pododstavka člena 300(2), drugim pododstavkom člena 300(3) in členom 300(4) Pogodbe,
   ob upoštevanju predloga Komisije,
   ob upoštevanju privolitve Evropskega parlamenta (1),
   ob upoštevanju naslednjega:

               (1)(2)(3)(4)(5)(6)(7)(8)(9)

               Evropski svet iz Soluna je junija 2003 potrdil „Solunsko agendo za države zahodnega Balkana: približevanje evropskemu združevanju“, ki je predvidela, da bodo programi Skupnosti odprti za države, ki sodelujejo v Procesu stabilizacije in pridruževanja (PSP) v skladu z načeli, določenimi za sodelovanje držav kandidatk.V svojem sporočilu „Priprava sodelovanja držav zahodnega Balkana v programih in agencijah Skupnosti“ je Komisija zagovarjala, da se z Albanijo, Bosno in Hercegovino, Hrvaško, Nekdanjo jugoslovansko republiko Makedonijo ter Srbijo in Črno goro sklenejo okvirni sporazumi o splošnih načelih glede sodelovanja vsake od teh držav v programih Skupnosti.V skladu s pogajalskimi smernicami, ki jih je Svet sprejel 29. aprila 2004, se je v imenu Skupnosti Komisija z Republiko Albanijo pogajala o Okvirnem sporazumu o splošnih načelih za sodelovanje Republike Albanije v programih Skupnosti.Ta sporazum je bil v imenu Skupnosti podpisan 22. novembra 2004 v Bruslju, s pridržkom njegove poznejše sklenitve.Za nekatere programe iz Sporazuma so v skladu s Pogodbo predvidene le pristojnosti iz člena 308.Posebne pogoje glede sodelovanja Republike Albanije v programih Skupnosti, zlasti finančni prispevek, ki ga je treba plačati, mora v imenu Skupnosti določiti Komisija. Pri tem ji mora pomagati poseben odbor, ki ga imenuje Svet.Republika Albanija lahko v skladu z Uredbo Sveta (ES) št. 2666/2000 z dne 5. decembra 2000 o pomoči za Albanijo, Bosno in Hercegovino, Hrvaško, Zvezno republiko Jugoslavijo in Nekdanjo jugoslovansko republiko Makedonijo (2) ali v skladu s podobno uredbo o zunanji pomoči Skupnosti za Albanijo zaprosi za finančno pomoč za sodelovanje v programih Skupnosti.Uporabo sporazuma je treba periodično preverjati.Sporazum je treba odobriti –

         SKLENIL:
   Člen 1
   Okvirni sporazum med Evropsko skupnostjo in Republiko Albanijo o splošnih načelih za sodelovanje Republike Albanije v programih Skupnosti se odobri v imenu Skupnosti.
   Besedilo sporazuma je priloženo temu sklepu (3).
   Člen 2
   1.   Posebne pogoje glede sodelovanja Republike Albanije v programih Skupnosti, zlasti finančni prispevek, ki ga je treba plačati, mora v imenu Skupnosti določiti Komisija. Pri tem ji pomaga posebni odbor, ki ga imenuje Svet.
   2.   V primerih, ko Republika Albanija prosi za zunanjo pomoč, se uporabijo postopki iz Uredbe (ES) št. 2666/2000 in podobnih uredb o zunanji pomoči Skupnosti za Republiko Albanijo, ki se lahko sprejmejo v prihodnosti.
   Člen 3
   Najkasneje tri leta po datumu začetka veljavnosti Sporazuma, nato pa vsaka tri leta, Komisija preveri izvajanje Sporazuma in o tem poroča Svetu. Poročilo, kjer je potrebno, spremljajo ustrezni predlogi.
   Člen 4
   Predsednik Sveta v imenu Skupnosti poskrbi za uradna obvestila, kakor je določeno v členu 10 Sporazuma.

      V Luxembourgu, 2. junija 2005

            Za Svet

            Predsednik

         L. FRIEDEN

      (1)  Privolitev z dne 10. maja 2005 (še ni bila objavljena v Uradnem listu).

      (2)  UL L 306, 7.12.2000, str. 1. Uredba, kakor je bila spremenjena z Uredbo (ES) št. 2415/2001(UL L 327, 12.12.2001, str. 3).

      (3)  Glej stran 2 tega Uradnega lista.


title: Sklep Sveta (EU, Euratom) 2016/1763 z dne 29. septembra 2016 o imenovanju treh članov Računskega sodišča

text:
               4.10.2016

               SL

               Uradni list Evropske unije

               L 269/13

         SKLEP SVETA (EU, Euratom) 2016/1763
   z dne 29. septembra 2016
   o imenovanju treh članov Računskega sodišča
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 286(2) navedene pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a navedene pogodbe,
   ob upoštevanju predlogov Republike Ciper, Malte in Portugalske republike,
   ob upoštevanju mnenj Evropskega parlamenta (1),
   ob upoštevanju naslednjega:

               (1)

               Mandat Louisa GALEE je potekel 6. maja 2016.

               (2)

               Mandat Lazarosa S. LAZAROUJA se izteče 1. novembra 2016.

               (3)

               Vítor Manuel da SILVA CALDEIRA je v pismu z dne 20. maja 2016 napovedal odstop.

               (4)

               Zato bi bilo treba opraviti nova imenovanja –

         SPREJEL NASLEDNJI SKLEP:
   Člen 1
   1.   Leo BRINCAT se imenuje za člana Računskega sodišča za obdobje od 1. oktobra 2016 do 30. septembra 2022.
   2.   Lazaros S. LAZAROU se imenuje za člana Računskega sodišča za obdobje od 2. novembra 2016 do 1. novembra 2022.
   3.   João Alexandre TAVARES GONÇALVES DE FIGUEIREDO se imenuje za člana Računskega sodišča za obdobje od 1. oktobra 2016 do 28. februarja 2018.
   Člen 2
   Ta sklep začne veljati na dan sprejetja.

      V Bruslju, 29. septembra 2016

            Za Svet

            Predsednik

         P. ŽIGA

      (1)  Mnenja z dne 13. septembra 2016 (še niso objavljena v Uradnem listu).